ર૮ જાન્યુઆરી ર૦૧૬ ના રોજ ભારત સરકારના શહેરી વિકાસ મંત્રાલયના કેન્દ્રીય મંત્રી માનનીય શ્રી વૈકંયા નાયડુ દ્વારા કુલ ૧૦૦ સુચિત શહેરોની યાદી પૈકી પ્રથમ ચરણના પસંદ કરાયેલ ર૦ શહેરના નામ જાહેર કરેલ હતાં. આ યાદીમાં સુરત શહેરનું નામ ચોથા ક્રમે છે. સુરત શહેરના નાગરિકો માટે આ ખુબ જ ગર્વ અને આનંદના સમાચાર છે.હવે સ્માર્ટ સીટી પ્રોજેકટના અમલીકરણની આગળની કામગીરી કેન્દ્ર સરકાર તેમજ રાજય સરકારના માર્ગદર્શન મુજબ હાથ ધરવાનું આયોજન છે. જેમાં મુખ્યત્વે સુચિત સ્માર્ટ સીટી પ્રોજેકટનો ડિટેઇલ પ્રોજેકટ રિપોર્ટ (DPR) તૈયાર કરવા માટે કન્સલ્ટન્ટની નિમણૂંક કરવાનું તેમજ પ્રોજેકટના અમલીકરણ માટે સ્માર્ટ સીટી મિશનની ગાઇડલાઇન મુજબ સ્પેશીયલ પર્પઝ વ્હીકલ (SPV) એટલે કે સ્વાયત કંપનીની રચના કરીને આગળની કામગીરી વર્ષ ર૦૧૬-૧૭ થી શરૂ કરવાનું આયોજન છે.